潮性暴虐，每有過，猶加鞭撻，審知無怨色。及潮寢疾，以諸子之能皆弗如審知，乃舍諸子而立之。乾寧四年十二月丁未，潮薨。審知以讓次兄審邽，審邽以己無功，辭不受。遂自稱福建留後，表於唐廷。冊為威武軍節度、福建觀察使；俄授金紫光祿大夫、右僕射，晉檢校太保、琅琊郡王。及朱全忠篡唐，復加中書令，封閩王。